b'\n_START_ARTICLE_\nSielvartaujanti na\xc5\xa1l\xc4\x97 nor\xc4\x97t\xc5\xb3 pad\xc4\x97koti\n_START_SECTION_\nTurinys\n_START_PARAGRAPH_\nTurtuolis Salvator\xc4\x97 Prevosti, skub\xc4\x97damas namo pas savo jaun\xc4\x85 \xc5\xbemon\xc4\x85 Katarin\xc4\x85, \xc5\xbeuvo avarijoje. Paai\xc5\xa1k\xc4\x97ja, kad velionis paiko didel\xc4\xaf turt\xc4\x85, ta\xc4\x8diau nepasir\xc5\xabpino testementu, tod\xc4\x97l dabar \xc4\xaf j\xc4\xaf pretenduoja ne tik jaunoji na\xc5\xa1l\xc4\x97, bet jo broliai Tonazo ir Nikolino._NEWLINE_Nenor\xc4\x97dama prarasti turto, Katarinos motina Fran\xc4\x8deska (velionio uo\xc5\xa1v\xc4\x97), randa \xc4\xafstatymo sprag\xc4\x85 \xe2\x80\x93 jei pasirodyt\xc5\xb3, kad \xc5\xbemona yra n\xc4\x97\xc5\xa1\xc4\x8dia ir susilaukt\xc5\xb3 k\xc5\xabdikio, ji tapt\xc5\xb3 vienintele paveld\xc4\x97toja. Taigi, apsukrioji motina ir dukt\xc4\x97 turi 300 dien\xc5\xb3, kad \xe2\x80\x9esusilaukt\xc5\xb3\xe2\x80\x9c vaiko, ta\xc4\x8diau broliai, kurie beveik visi yra \xc5\xbeemo intelekto banditai ir nusikalt\xc4\x97liai, nusiteik\xc4\x99 bet kokiomis priemon\xc4\x97mis sutrukdyti Katarinos motinos u\xc5\xbema\xc4\x8dioms. Jie ima dien\xc4\x85 nakt\xc4\xaf saugoti namus, kad \xc4\xaf juos nepatekt\xc5\xb3 joks vyras ir taip apsisaugoti nuo galimos apgavyst\xc4\x97s._NEWLINE_Kai atrodo, kad moter\xc5\xb3 planas nepavyks, \xc4\xaf namus patenka vagis Karlo, besitikintis rasti s\xc4\x85skaitas, galin\xc4\x8dias \xc4\xafrodyti jo skolas velioniui. Kadangi namas saugomas, paai\xc5\xa1k\xc4\x97ja, kad i\xc5\xa1 jo i\xc5\xa1tr\xc5\xabkti kur kas sunkiau, nei patekti vidun, tuo tarpu motina visais b\xc5\xabdais stengiasi priversti j\xc4\xaf permiegoti su Katarina. I\xc5\xa1 jaudulio Karlo tai niekaip nepavyksta padaryti ir galiausiai \xc4\xaf gundymo proces\xc4\x85 priversta \xc4\xafsitraukti ir motina...'